###### J e g y z ő k ö n y v

**Készült:** a Karcag Városi Önkormányzat Képviselő-testületének **2017. május 15‑én** megtartott üléséről (**2017/VII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó képviselők

Dr. Czap Enikő aljegyző, Kovács Szilvia alpolgármester, Dr. Bukács Annamária irodavezető,  Sipos Mariann gazdálkodási csoportvezető, Czampó Klaudia beruházási ügyintéző, Donkó Gábor informatikus, Bene Julianna szervezési ügyintéző-jegyzőkönyvvezető

**Távolmaradt:** Dr. Kanász-Nagy László, Andrási András, Lengyel János, Dr. Kovács László képviselők, Rózsa Sándor jegyző

A jegyzőkönyvet Kompanekné Sánta Mária szervezési ügyintéző-jegyzőkönyvezető hanganyag után készítette.

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 7 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a Kedvezményes Pályaépítési Programba való részvételre | Dobos László polgármester |
| 1. Javaslat a Karcag, külterületi 02151 hrsz-ú ingatlant érintő infrastrukturális fejlesztésekre benyújtandó pályázathoz szükséges tulajdonosi hozzájárulásra | Dobos László polgármester |
| 1. Javaslat a Karcag, Kálvin u. 9. szám alatti ingatlan infrastrukturális fejlesztésére benyújtandó pályázathoz szükséges tulajdonosi hozzájárulásra | Dobos László polgármester |
| 1. Javaslat Csombordi Istvánné, Karcag, Kátai Gábor utca 52. szám alatti lakos által benyújtott bírósági felülvizsgálati kérelem felterjesztésére | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 7 igen szavazat, nemleges szavazat, tartózkodás nem volt

**146/2017. (V.15.) „kt.” sz. h a t á r o z a t**

**a Karcag Városi Önkormányzat Képviselő-testülete 2017. május 15-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy **4. napirendi pontot** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés a) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 7 igen szavazat, nemleges szavazat, tartózkodás nem volt.

**147/2017. (V.15.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **a 4. napirendi pontot** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés, észrevétel nem volt.

Rátértek a napirendi pontok megtárgyalására.

|  |  |
| --- | --- |
| **1. napirendi pont:** | Javaslat a Kedvezményes Pályaépítési Programba való részvételre |

**Dobos László polgármester:** Egy kézilabda méretű műfüves pálya kerülhet Karcagra, az MLSZ jóvoltából, melynek az elhelyezése a Varró István Szakmunkásképző Intézet területén kerülne felállításra. Ismertette, hogy a szakbizottság is megtárgyalta a javaslatot, majd vitára bocsátotta a napirendet.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság alaposan megtárgyalta a napirendet és egyhangúan támogatta. Nagyon sajnálja, hogy az ellenzék részéről sem a bizottsági ülésen, sem a testületi ülésen nem vett részt senki.

**Dobos László polgármester:** Valóban egy olyan lehetőségről van szó, amit nem szabad kihagyni.

***– Dr. Kovács László képviselő úr megérkezett –***

További kérdés, hozzászólás nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**148/2017. (V. 15.) ,,kt.” sz. h a t á r o z a t**

**a Kedvezményes Pályaépítési Programba való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX.tv.10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) pályázatot nyújt be az 5300 Karcag,Varró utca 8. szám (hrsz.: 3881) alatti Karcagi SZC Varró István Szakgimnáziuma, Szakközépiskolája és Kollégiuma udvarán kiépítendő futballpálya építése érdekében.
2. Az Önkormányzat kinyilatkozza, hogy nyertes pályázat esetén a megvalósítás érdekében 3 250 000 Forint önerőt biztosít.
3. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület a jelen határozat elfogadásával egyidejűleg a 71/2017. (III.30.) „kt.” sz. határozatát hatályon kívül helyezi.
5. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: folyamatos

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

|  |  |
| --- | --- |
| **2. napirendi pont:** | Javaslat a Karcag, külterületi 02151. hrsz-ú ingatlant érintő infrastrukturális fejlesztésekre benyújtandó pályázathoz szükséges tulajdonosi hozzájárulásra |

**Dobos László polgármester:** A TRV szeretne egy konzorcium keretén belül pályázatot benyújtani, napenergia hasznosítás megvalósítására és ehhez kérik a tulajdonosi hozzájárulást.Vitára bocsátotta a napirendet.

Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**149/2017. (V.15.) „kt.” sz. határozat**

**a Karcag, külterületi 02151 hrsz-ú ingatlant érintő infrastrukturális fejlesztésekre benyújtandó pályázathoz szükséges tulajdonosi hozzájárulásról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény 107. §-ában biztosított jogkörében eljárva az alábbiak szerint dönt:

1. Karcag Városi Önkormányzat hozzájárul ahhoz, hogy a tulajdonát képező 5300 Karcag, külterületi 02151hrsz-ú ingatlanra vonatkozóan a,,Regionális vízművek a napenergia hasznosítás megvalósításáért” elnevezésű konzorciuma ,,Megújuló alapú zöldáram-termelés elősegítése a KEOP-7.9.0 konstrukcióban előkészített villamosenergia termelő rendszerek telepítésével” című KEHOP 5.1.3-17 kódszámú pályázati felhívásra pályázatot nyújtson be.
2. Karcag Városi Önkormányzat hozzájárul a napelem-park megvalósítására irányuló támogatási kérelemben szereplő projekt megvalósításához és a támogatási időszak során megvalósuló infrastrukturális fejlesztések Tiszamenti Regionális Vízművek Zrt. általi aktiválásához, valamint a napelem-park üzemben tartásához a kötelező fenntartási időszakban (a napelem-park kereskedelmi üzemének kezdetétől számított ötödik év végéig).
3. Karcag Városi Önkormányzat kijelenti, hogy az érintett ingatlan a kötelező fenntartási időszakban a projekt céljára rendelkezésre áll.
4. A Képviselő-testület felhatalmazza a Karcag Városi Önkormányzat Polgármesterét a szükséges nyilatkozat aláírásra.
5. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. május 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Tiszamenti Regionális Vízművek Zrt. 5000 Szolnok, Kossuth Lajos út 5. (Költségvetési, Gazdálkodási és Kistérségi Iroda, Gazdálkodási Csoport által)

|  |  |
| --- | --- |
| **3. napirendi pont:** | Javaslat a Karcag, Kálvin u. 9. szám alatti ingatlan infrastrukturális fejlesztésére benyújtandó pályázathoz szükséges tulajdonosi hozzájárulásra |

**Dobos László polgármester:** Kovács Mihály Általános Iskola felújítására szeretne a Karcagi Tankerületi Központ pályázatot benyújtani. Nagyon nagy összegre pályáznak, mely komoly fejlesztésekre ad lehetőséget. Szakbizottság is támogatta a javaslatot. Vitára bocsátotta a napirendet. Kérdés, hozzászólás van-e?

További kérdés, hozzászólás nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**150/2017. (V.15.) „kt.” sz. határozat**

**a Karcag, Kálvin u. 9. szám alatti ingatlan infrastrukturális fejlesztésére benyújtandó pályázathoz szükséges tulajdonosi hozzájárulásról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény 107. §-ában biztosított jogkörében eljárva az alábbiak szerint dönt:

1. Karcag Városi Önkormányzat hozzájárul ahhoz, hogy a tulajdonát képező 5300 Karcag, Kálvin u. 9. szám alatti 3885/1 hrsz-ú ingatlanra vonatkozóan a Karcagi Tankerületi Központ az állami fenntartású köznevelési intézmények beruházásainak, infrastrukturális feltételeinek fejlesztésére kiírt EFOP-4.1.2-17 kódszámú ,,Iskola 2020” Köznevelési intézmények infrastrukturális fejlesztése a hátránykompenzáció elősegítése és a minőségi oktatás megteremtése érdekében című pályázati felhívásra pályázatot nyújtson be.
2. A Képviselő-testület felhatalmazza a Karcag Városi Önkormányzat Polgármesterét a szükséges nyilatkozat aláírásra.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. május 20.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Tankerületi Központ 5300 Karcag, Táncsics Mihály körút 15. (Költségvetési, Gazdálkodási és Kistérségi Iroda, Gazdálkodási Csoport által)

**Dobos László polgármester:** Ismertette, hogy a 4. napirend tárgyalásánál zárt ülést rendel el.

Tájékoztatta a jelenlévőket, hogy az Mötv. 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt napirend megtárgyalásának a végére értek, a testület nyilvános ülés keretében folytatja munkáját.

**Dobos László polgármester:** Ismertette, hogy legközelebb, munkaterv szerint

**2017. május 25-én (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  |  |
|  | Rózsa Sándor |
|  | jegyző helyett: |
|  |  |
|  |  |
|  |  |
| **(: Dobos László :)** | **(: Dr. Czap Enikő :)** |
| polgármester | aljegyző |